text: स्वास्थ्य निदेशक नजीबुल्लाह कामावाल ने मरने वालों के आंकड़े की पुष्टि की और कहा कि अस्पताल लाए गए कुछ पीड़ित गंभीर रूप से झुलसे थे। घटना के प्रत्यक्षदर्शी इस्मतुल्लाह ने बताया कि मैंने देखा कि आग का एक बड़ा सा गोला लोगों को दूर फेंक रहा था। लोग जल रहे थे।’’ पाकिस्तान से सटे अशांत नानगरहर प्रांत में हुए इस हमले की जिम्मेदारी फिलहाल किसी ने नहीं ली है। प्रांत में हाल में हुए कई अन्य आत्मघाती हमलों की जिम्मेदारी इस्लामिक स्टेट आतंकी समूह ने ली थी। उन हमलों में बड़ी संख्या में लोग मारे गए थे।